ประกาศอธิบดีกรมสรรพากร(ฉบับที่ 17)เรื่อง กําหนดหลักเกณฑ์ วิธีการ และเงื่อนไข กรณีการยื่นแบบแสดงรายการผ่านระบบเครือข่ายอินเทอร์เน็ต และชําระภาษีอากรผ่านระบบการชําระเงินทางอิเล็กทรอนิกส์ (Electronic Payment)--------------------------------------------------------โดยที่กระทรวงสาธารณสุขได้ประกาศให้โรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 (COVID-19)) เป็นโรคติดต่ออันตรายตามพระราชบัญญัติโรคติดต่อ พ.ศ. 2558 ตามประกาศกระทรวงสาธารณสุข เรื่อง ชื่อและอาการสําคัญของโรคติดต่ออันตราย (ฉบับที่ 3) พ.ศ. 2563 (ราชกิจจานุเบกษา เล่ม 137 ตอนพิเศษ 48 ง ลงวันที่ 29 กุมภาพันธ์ พ.ศ. 2563) และนายกรัฐมนตรีโดยความเห็นชอบของคณะรัฐมนตรี ประกาศสถานการณ์ฉุกเฉินในทุกเขตท้องที่ทั่วราชอาณาจักร ตั้งแต่วันที่ 26 มีนาคม พ.ศ. 2563 ดังนั้น เพื่อให้การดําเนินการป้องกันการแพร่ระบาดของโรคติดเชื้อไวรัสโคโรนา 2019 เป็นไปอย่างมีประสิทธิภาพ และเพื่ออํานวยความสะดวกแก่ผู้มีหน้าที่เสียภาษีในการยื่นแบบแสดงรายการภาษีและชําระภาษี จึงอาศัยอํานาจตามความในมาตรา 3 โสฬส แห่งประมวลรัษฎากร อธิบดีกรมสรรพากรกําหนดการยื่นแบบแสดงรายการภาษี การชําระภาษี สําหรับการยื่นแบบแสดงรายการภาษีผ่านระบบเครือข่ายอินเทอร์เน็ตของกรมสรรพากร ไว้ดังต่อไปนี้ข้อ ๑ ให้ยกเลิกประกาศอธิบดีกรมสรรพากร เรื่อง กําหนดหลักเกณฑ์ วิธีการ และเงื่อนไข กรณีการยื่นแบบแสดงรายการผ่านระบบเครือข่ายอินเทอร์เน็ต และชําระภาษีอากร ณ สํานักงานสรรพากรพื้นที่สาขา ลงวันที่ 10 กุมภาพันธ์ พ.ศ. 2558ข้อ ๒ กําหนดให้การยื่นแบบแสดงรายการภาษี แบบยื่นรายการนําส่งภาษี แบบยื่นรายการภาษี และแบบนําส่งภาษีทุกประเภทภาษีที่กรมสรรพากรประกาศกําหนดให้ยื่นรายการข้อมูลผ่านระบบเครือข่ายอินเทอร์เน็ตทางเว็บไซต์กรมสรรพากร เป็นการยื่นแบบแสดงรายการตามประมวลรัษฎากรข้อ ๓ ผู้มีหน้าที่ยื่นแบบแสดงรายการภาษี แบบยื่นรายการนําส่งภาษี แบบยื่นรายการภาษี แบบนําส่งภาษีที่ยื่นรายการผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร หรือผ่านแอปพลิเคชันของกรมสรรพากร RD Smart Tax หรือผ่านระบบบริการ Tax Single Sign On ทางเว็บไซต์ (Web Site) ของกระทรวงการคลัง จะต้องชําระภาษีอากรผ่านระบบการชําระเงินทางอิเล็กทรอนิกส์ (Electronic Payment) เท่านั้นข้อ ๔ ความในข้อ 3 ไม่ให้ใช้บังคับแก่กรณีที่ผู้มีหน้าที่ยื่นแบบแสดงรายการภาษีซึ่งได้ใช้สิทธิชําระภาษีอากรเป็นรายงวด ตามมาตรา 64 แห่งประมวลรัษฎากร โดยได้ชําระภาษีอากรงวดใดงวดหนึ่ง ณ สํานักงานสรรพากรพื้นที่สาขาไว้แล้ว ก่อนวันที่ 1 กรกฎาคม พ.ศ. 2563 ให้ผู้มีหน้าที่ยื่นแบบแสดงรายการภาษีนั้นชําระภาษีอากรงวดที่เหลือ ณ สํานักงานสรรพากรพื้นที่สาขาจนกว่าจะชําระเสร็จสิ้น โดยเลือกวิธีการอย่างใดอย่างหนึ่ง ดังต่อไปนี้(ก) ชําระด้วยเงินสด(ข) ชําระด้วยบัตรภาษี(ค) ชําระด้วยบัตรเครดิต(ง) ชําระด้วยบัตรเดบิต(จ) ชําระด้วยบัตร Tax Smart Card ที่ออกโดยธนาคารที่ได้ทําความตกลงกับกรมสรรพากร(ฉ) ชําระผ่าน QR Codeข้อ ๕ ให้ข้าราชการพลเรือนสามัญในสํากัดสํานักงานสรรพากรพื้นที่สาขาที่ต้องรับชําระภาษีอากรตามข้อ 4 เป็น "เจ้าหน้าที่รับชําระเงินภาษีอากร" เพื่อรับชําระเงินภาษีอากรตามประมวลรัษฎากรข้อ ๖ ให้ผู้อํานวยการกองบริหารการคลังและรายได้ กรรสรรพากร เป็น "เจ้าหน้าที่รับชําระเงินภาษีอากร" เพื่อรับชําระเงินภาษีอากรซึ่งได้ชําระผ่านระบบการชําระเงินทางอิเล็กทรอนิกส์ (Electronic Payment)ข้อ ๗ การเสียภาษีตามประกาศนี้ ให้ถือว่าเป็นการสมบูรณ์ เมื่อได้รับใบเสร็จรับเงินที่กรมสรรพากรออกให้ด้วยวิธีการทางอิเล็กทรอนิกส์แล้ว ทั้งนี้ เจ้าหน้าที่รับชําระเงินภาษีอากรมีหน้าที่ออกใบเสร็จรับเงินให้ถูกต้องตรงกับวันที่มีการยื่นแบและชําระภาษีอากรผู้มีหน้าที่ยื่นแบบแสดงรายการภาษี แบบยื่นรายการนําส่งภาษี แบบยื่นรายการภาษี และแบบนําส่งภาษีมีหน้าที่เข้ามาดาวน์โหลดใบเสร็จรับเงินอิเล็กทรอนิกส์ตามวรรคหนึ่งจากระบบการยื่นแบบแสดงรายการผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร [ ]( ๘ ประกาศนี้ให้ใช้บังคับสําหรับการยื่นรายการตั้งแต่วันที่ 1 กรกฎาคม พ.ศ. 2563 เป็นต้นไปผู้มีอํานาจลงนาม - ประกาศ ณ วันที่ 17 มิถุนายน พ.ศ. 2563 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร